CELEX: 32014D0324
Language: lt
Date: 1401753600000
Title: 2014/324/ES: 2014 m. birželio 3 d. Komisijos įgyvendinimo sprendimas, kuriuo pripažįstama, kad schema „Gafta Trade Assurance Scheme“ tinka atitikčiai Europos Parlamento ir Tarybos direktyvose 2009/28/EB ir 98/70/EB nustatytiems tvarumo kriterijams įrodyti

4.6.2014   
            
            
               LT
            
            
               Europos Sąjungos oficialusis leidinys
            
            
               L 165/53
            
         KOMISIJOS ĮGYVENDINIMO SPRENDIMAS
   2014 m. birželio 3 d.
   kuriuo pripažįstama, kad schema „Gafta Trade Assurance Scheme“ tinka atitikčiai Europos Parlamento ir Tarybos direktyvose 2009/28/EB ir 98/70/EB nustatytiems tvarumo kriterijams įrodyti
   
      (2014/324/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos direktyvą 2009/28/EB dėl skatinimo naudoti atsinaujinančių išteklių energiją, iš dalies keičiančią bei vėliau panaikinančią Direktyvas 2001/77/EB ir 2003/30/EB (1), ypač į jos 18 straipsnio 6 dalį,
   atsižvelgdama į 1998 m. spalio 13 d. Europos Parlamento ir Tarybos direktyvą 98/70/EB dėl benzino ir dyzelinių degalų (dyzelino) kokybės, iš dalies keičiančią Tarybos direktyvą 93/12/EEB (2), ypač į jos 7c straipsnio 6 dalį,
   pasikonsultavusi su Biodegalų ir skystųjų bioproduktų tvarumo komitetu,
   kadangi:
   
               (1)
            
            
               direktyvomis 98/70/EB ir 2009/28/EB nustatomi biodegalų tvarumo kriterijai. Direktyvos 98/70/EB 7b ir 7c straipsniai ir IV priedas panašūs į Direktyvos 2009/28/EB 17 ir 18 straipsnius ir V priedą;
            
         
               (2)
            
            
               valstybės narės turėtų reikalauti, kad ūkio subjektai įrodytų, kad biodegalai ir skystieji bioproduktai atitinka Direktyvos 2009/28/EB 17 straipsnio 2–5 dalyse nustatytus tvarumo kriterijus, kai Direktyvos 2009/28/EB 17 straipsnio 1 dalies a, b ir c punktuose nurodytais tikslais reikia atsižvelgti į biodegalus ir skystuosius bioproduktus;
            
         
               (3)
            
            
               jeigu ūkio subjektas pateikia įrodymų ar duomenų, gautų pagal Komisijos pripažintą savanorišką schemą, atsižvelgdama į pripažinimo sprendimo taikymo sritį valstybė narė neturėtų reikalauti, kad tiekėjas pateiktų papildomų atitikties tvarumo kriterijams įrodymų;
            
         
               (4)
            
            
               prašymas pripažinti, kad priedu pagal Atsinaujinančiųjų išteklių energijos direktyvą (angl. „RED addendum“) iš dalies pakeista schema „Gafta Trade Assurance Scheme“ įrodoma, jog biodegalų siuntos atitinka Direktyvoje 98/70/EB ir Direktyvoje 2009/28/EB nustatytus tvarumo kriterijus, Komisijai buvo pateiktas 2014 m. vasario 18 d. Schema gali apimti visas žaliavas, tinkančias biodegalams gaminti, ir būti taikoma visame pasaulyje. Schema apima žemės ūkio žaliavų prekybos, transportavimo ir laikymo etapus nuo augintojo iki pirminio perdirbėjo, o kitais etapais grindžiama kitomis Komisijos pripažintomis savanoriškomis schemomis. Todėl schema „Gafta Trade Assurance Scheme“ turi būti užtikrinama, kad tos Komisijos pripažintos schemos, kurios taikomos kartu su ja, galiotų viso bendradarbiavimo metu. Pripažinta schema turėtų būti paskelbta skaidrumo platformoje, sukurtoje pagal Direktyvą 2009/28/EB;
            
         
               (5)
            
            
               įvertinus schemą „Gafta Trade Assurance Scheme“, įskaitant „RED addendum“, nustatyta, kad ja tinkamai atsižvelgiama visus Direktyvos 98/70/EB ir Direktyvos 2009/28/EB tvarumo kriterijus, išskyrus Direktyvos 98/70/EB 7b straipsnio 2 dalį ir Direktyvos 2009/28/EB 17 straipsnio 2 dalį. Vis dėlto joje pateikiami tikslūs duomenys apie aspektus, kurių reikia, kad tolesnės gamybos grandinės ūkio subjektai galėtų įrodyti, jog laikosi Direktyvos 98/70/EB 7b straipsnio 2 dalies ir Direktyvos 2009/28/EB 17 straipsnio 2 dalies nuostatų, ir taikoma masės balanso metodika, atitinkanti Direktyvos 98/70/EB 7c straipsnio 1 dalies ir Direktyvos 2009/28/EB 18 straipsnio 1 dalies reikalavimus;
            
         
               (6)
            
            
               įvertinus schemą „Gafta Trade Assurance Scheme“, įskaitant „RED addendum“, nustatyta, kad ji atitinka tinkamus patikimumo, skaidrumo ir nepriklausomo audito standartus;
            
         
               (7)
            
            
               schema „Gafta Trade Assurance Scheme“, įskaitant „RED addendum“, įvertinta remiantis šio Komisijos įgyvendinimo sprendimo priėmimo metu galiojančiais teisės aktais. Jei būtų padaryta susijusių teisinio pagrindo pakeitimų, Komisija įvertins schemą, kad nustatytų, ar ja vis dar tinkamai atsižvelgiama tvarumo kriterijus, dėl kurių ji buvo pripažinta;
            
         
               (8)
            
            
               jei schema būtų keičiama, Komisija ją įvertins, kad nustatytų, ar ja vis dar tinkamai atsižvelgiama į tvarumo kriterijus, dėl kurių ji buvo pripažinta;
            
         
               (9)
            
            
               šiame sprendime numatytos priemonės atitinka Biodegalų ir skystųjų bioproduktų tvarumo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Schema „Gafta Trade Assurance Scheme“, įskaitant „RED addendum“ (toliau – schema), kurios pripažinimo prašymas Komisijai pateiktas 2014 m. vasario 18 d., galima įrodyti, kad biodegalų siuntos atitinka Direktyvos 2009/28/EB 17 straipsnio 3, 4 ir 5 dalyse ir Direktyvos 98/70/EB 7b straipsnio 3, 4 ir 5 dalyse nustatytus tvarumo kriterijus.
   Schema neapima Direktyvos 98/70/EB 7b straipsnio 2 dalies ir Direktyvos 2009/28/EB 17 straipsnio 2 dalies, tačiau 2009/28/EB 17 straipsnio 2 dalies ir Direktyvos 98/70/EB 7b straipsnio 2 dalies taikymo tikslais joje naudojami tikslūs duomenys, kuriais užtikrinama, kad ankstesnės gamybos grandies ūkio subjektai perduotų visą svarbią informaciją tolesnės gamybos grandies ūkio subjektams.
   Schemą galima naudoti siekiant įrodyti, kad iki pirminio žaliavų perdirbėjo laikomasi Direktyvos 98/70/EB 7c straipsnio 1 dalies ir Direktyvos 2009/28/EB 18 straipsnio 1 dalies nuostatų.
   2 straipsnis
   Jeigu po šio sprendimo priėmimo schemos turinys pakeičiamas taip, kad gali pasikeisti šio sprendimo priėmimo pagrindas, apie tokius pakeitimus nedelsiant pranešama Komisijai. Komisija įvertina pakeitimus, apie kuriuos jai pranešta, kad nustatytų, ar schema vis dar tinkamai atsižvelgiama į tvarumo kriterijus, dėl kurių ji buvo pripažinta.
   Jeigu aiškiai įrodoma, kad schemoje neįgyvendinti šio sprendimo priėmimą lėmę elementai, ir jeigu padaromas didelis struktūrinis tų elementų pažeidimas, Komisija gali panaikinti šį sprendimą
   3 straipsnis
   Šis sprendimas galioja penkerius metus.
   4 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2014 m. birželio 3 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 140, 2009 6 5, p. 16.
   
      (2)  OL L 350, 1998 12 28, p. 58.